ישראל פרידמן (ניו יורק)

הרב ישראל יצחק פרידמן (ו' בטבת תרצ"ו, 1936 – ז' בניסן תש"ף, 2020) היה ראש ישיבת אהלי תורה בשכונת קראון הייטס, שבניו יורק.

ביוגרפיה
נולד בביישינקוביץ שבברית המועצות (כיום בבלארוס), ליעקב ולגיטל פרידמן, מצאצאי רבי ישראל פרידמן מרוז'ין ונקרא על שמו. בשנת תש"ז לאחר מלחמה העולם השנייה יצא מרוסיה עם משפחתו לצרפת ולמד בישיבת תומכי תמימים בברינואה.

בשנת תש"י עלה עם משפחתו לארץ ישראל והתיישבו בכפר חב"ד והחל ללמוד בישיבת "אחי תמימים" בתל אביב, אצל המשפיע הרב חיים שאול ברוק. כעבור שנתיים עברה הישיבה ללוד, והוא עבר ללמוד שם אצל המשפיע הרב שלמה חיים קסלמן ואצל ראש הישיבה הרב ברוך שמעון שניאורסון.

בשנת תשי"ז נסע ללמוד בישיבת תומכי תמימים 770, בשנת תשי"ט נשלח על ידי הרבי מלובביץ' לשמש כראש ישיבת תומכי תמימים נוארק.

בסביבות תשכ"ב נישא לחנה לובא, בת ר' יעקב יוסף גורקוב משלוחי חב"ד בלונדון, והתיישב בשכונת קראון הייטס, בהמשך מונה לר"מ בישיבת אהלי תורה, כעבר כמה שנים התמנה לראש הישיבה גדולה, שם מסר שיעורים כללים בבקיאותו בנגלה ועוד. כן היה משפיע בשכונת קראון הייטס. במשך השנים העמיד תלמידים רבים, מהם רבנים המשמשים כשלוחי חב"ד ובעלי תפקידים בעולם הישיבות.

היה משתתף בקביעות בירחי כלה בשטחו של מחנה גן ישראל בניו יורק, בראשות הרב אברהם שם טוב והיה מראשי המדברים שם.

היה חבר בוועד המרכזי של רבני ליובאוויטש הכללי.

נפטר בז' בניסן תש"ף 2020 ממחלת הקורונה ונקבר בניו יורק בבית הקברות מונטיפיורי, בחלקת אגודת חסידי חב"ד.

קישורים חיצוניים
 שיעורים
 Rabbi Yisroel Friedman, 84, Talmudic Genius and Fiery Chassid, באתר חב"ד אורג
 Friedman.htm Shloshim for Reb Yisroel Friedman, באתר חב"ד אורג
 אהרן דב הלפרין, גאון וחסיד, (עמודים 36–42), שבועון כפר חב"ד, גיליון 1853, חג הפסח תש"פ
 שלום מגידמן, כולא חד, עיתון כפר חב"ד מס' 1858
 צבי סופר, ה'ניו יורק טיימס' הקדיש כתבה על ראש ישיבת אהלי תורה באתר col יוני 2020

הערות שוליים

משפיעים חב"דים
קראון הייטס: אישים
מהגרים מישראל לארצות הברית
אמריקאים ישראלים
יהודים הקבורים בבית הקברות מונטיפיורי
ראשי ישיבה חסידים
עולים לאחר קום המדינה: 1948–1950
ראשי ישיבות תומכי תמימים - חב"ד
ישראלים ילידי רוסיה
בוגרי רשת ישיבות תומכי תמימים
אמריקאים שנולדו ב-1936
ישראלים שנולדו ב-1936
אמריקאים שנפטרו במגפת הקורונה
אמריקאים שנפטרו ב-2020
ישראלים שנפטרו ב-2020